er en Slags ny Jord, hvori Planternes Indtræden vanskelig¬ 
gøres paa Grund af de klimatiske Forhold og Jordbundens Be¬ 
skaffenhed. Man kunde ogsaa betegne den som en Urformation, 
hvorfra en Del af de andre Formationer dels direkte dels gennem 
Overgaugsformatiouer kan afledes. Jeg tænker mig, at den Vegeta¬ 
tion, der efter Istidens Slutning er optraadt paa det ikke vand¬ 
dækkede lavere Land, i de væsentlige Træk har lignet den nu¬ 
værende Fjeldmark eller ialtfald været et Analogon til den. Ved 
stedfundne klimatiske Forandringer og Indvandring af nye Arter 
have de nuværende Formationer gennem Arternes indbyrdes Kamp 
for Tilværelsen uddiff'erentieret sig. Et Fingerpeg i denne Ketning 
giver Vegetationens Udvikling i Lavlandets Lavamarker og Urer. 
Fjeldmarken gaar direkte over til Lyngheden, Grimmiaheden 
og Moskærene og gennem den senere omtalte Stenli ogsaa til Urte- 
marken. Ved Behandlingen af den aabne Vegetation paa Lavlandet 
vil dennes Forhold til Fjeldmarken blive berørt. 
Til den her skildrede Fjeldmark svarer i mine Studier over 
Øst-Islands Vegetation (Øst-Isl. Veg. S. 74—78) af de 5 Afdelinger, 
som Fjeldmarken der inddeles i, kun den første helt (o: Højfjeldets 
grusede og stenede Strækninger) og den anden tildels (o: Klippernes 
Flora), og desuden Dværgpilvegetationen (S. 42). 
For Tiden er Kendskabet til Islands Fjeldmark meget ufuld¬ 
stændigt og fragmentarisk; ud over det, der er skrevet om Øst- 
Island (Øst-Isl. Veg.) og Vathsdalen i Nord-Island ^), findes der ikke 
nogen udførligere Omtale af den. Skønt det er lidt, man ved om 
Fjeldmarken i de forskellige Dele af Landet, vil jeg dog sammen¬ 
ligne Fjeldmarken paa Snæfellsnes med Fjeldmarken i de to nævnte 
fjerntliggende Landsdele. Af denne Sammenligning fremgaar: 1^. At 
Vegetationens Hovedtræk ere de samme, dog maa bemærkes, at 
A?i^/ie/m-Vegetationen ikke omtales fra Vatnsdalen. 2^. At Hoved¬ 
mængden af de optrædende Arter er fælles. 
St. Stefansson; Fra Islands Væxtrige 11, Vidensk. Meddel, fra den 
naturh. Forening i Kbh. 1894. 
3 * 
